માનવમિત્ર, અમદાવાદ : રાજયનાં મુખ્યમંત્રી વિજય રૂપાણીએ દિવાળી પર્વ બનાસકાંઠા જિલ્લાના નડાબેટ નજીક આવેલ ભારત પાકિસ્તાન બોર્ડર પર બીએસએફના જવાનો સાથે મનાવ્યું અને આ જવાનોને દિપાવલી શુભેચ્છાઓ પાઠવી હતી. વિજય રૂપાણીએ કહ્યું હતું કે જવાનો માટે બોર્ડર પર પીવાનું સ્વચ્છ પાણી, મોબાઇલ નેટવર્ક માટે ટાવર વગેરે સુવિધાઓ ઉભી કરવામાં આવી છે. રણના આ પ્રદેશ માં ધૂળ અને માટી ઊડતી રહેતી હોય છે તેવા સંજોગોમાં જવાનો ની આંખોની રક્ષા માટે ખાસ પ્રકારના ગોગલ્સ ચશ્મા પુરા આપવા પણ જણાવ્યું હતું.